রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
||  আত্মকাহিনী  ||
পৃষ্ঠা - ১  ২  ৩
অনেক দিবস বাড়ি কাইতি-শ্রীরামপুর |
চারি ভাই ঘর করি বিধাতা নিষ্ঠুর ||
পরম পন্ডিত পিতা কেবা নাঞী জানে |
বিশাশয় পড়ুয়া পড়ে যার সন্নিধানে ||
কর্ণের সমান দাতা অভিরাম রায় |
[ সতত পুরাণ ] পাঠ যাহার সভায় ||
নিরন্তর পাঠ পড়ি নিজ নিকেতনে |
জুমর অমর ভেদ হইল অল্প দিনে ||
ছোট ভাই রামেশ্বর প্রাণের সমান |
বড় ভাই রত্নেশ্বর বুদ্ধি হইল আন ||
বড় দাদা রত্নেশ্বর বড় নিদারুণ |
খাইতে শুইতে বাক্য বলে জ্বলন্ত আগুন  ||
খাইতে শুইতে শয়নে স্বপনে মন্দ বলে |
[  বার মাস ] দ্বন্দ্ব হয় বিহান বিকালে ||
বিশেষ বাজিল দ্বন্দ্ব বুধবার দিনে |
মনে দুঃখ উঠিল হইব উদাসীনে ||
মনঃকথা মরমে বান্ধিল খুঙ্গি পুথি |
মণিরাম রায় দিল পরিবার ধুতি ||
খুঙ্গি পুথি লয়ে আমি করিলাম গমন |
রাজারাম রায় দিল কড়ি বার পণ ||
খুঙ্গি নিল পুথি নিল বস্ত্র নাই গায় |
তসরের ধুতি দিল মণিরাম রায় ||
[  হাতে লইয়া ] খুঙ্গি পুথি জুমর অমর ||
পাসন্ডা পড়িতে গেলাম ভট্টাচার্য্যের ঘর |
রঘুরাম ভট্টাচার্য্য কবিচন্দ্রের পো |
খুঙ্গি পুথি দেখিয়া হইল মায়া মো ||
বেটা বলি বাসা দিল নিজ নিকেতনে |
আনন্দে পড়ান পাঠ হরষিত মনে ||
সদাই পড়ান গুরু মনে বড় দয়া |
পড়িল কারক টীকা তিঙন্ত লীলয়া ||
সাত মাসে টীকা পড়াইল গোসাঞী |
বিদ্যা বিনু ক্ষুধা তৃষ্ণা মনে কিছু নাঞী ||
সেখানে সেখানে করি টীকার বিচার |
চক্রবর্তী সকল মানিল পরিহার ||
বিশাশয় পড়ুয়া মধ্যে আমি পড়ি আগে |
বিটঙ্ক ভারথী সুধা মররন্দ ভাগে ||
আড়ুয়ে পড়ান গুরু চৌপাড়ির ঘর |
শ্যামল উজ্জ্বল তনু পরম সুন্দর ||
পরম পন্ডিত গুরু বড় দয়াময় |
ভট্টাচার্য্য কণাদ মানিল পরাজয় ||
বেদান্ত দেখিলে পথে ডানি বামে যান |
রঘুরাম ভট্টাচার্য্য সভার প্রধান ||
মাঘ রঘু নৈষধ পড়িল হরষিত |
পিঙ্গল পড়িতে বড় মনে পাইল প্রীত ||
***********************
অতিশয় বিরলে বসিয়া পাঠ চাই ||
ভট্টাচার্য্য গুরু [ শুনি ] বুক নাঞী বান্ধে |
সীতার হরণ পাঠে গড়াগড়ি কান্দে ||
শনিবারে ধর্ম্মের কারণে হৈল ডেড়ি |
দৈবহেতু সেদিন মাঘের টীকা পড়ি ||
গুরুর সম্মুখে বসিয়া পাঠ চাই |
পূর্ব্বপক্ষ শুনাইতে গুরুকে ডরাই ||
সমাসটীকার হেতু বাড়িল জঞ্জাল |
পূর্ব্বপক্ষ ধরিতে বিধাতা হৈল কাল ||
এত শুনি গুরু হৈল পাবকের ধার |
পূর্ব্বপক্ষ পরম ধরিল তিন বার ||
ঐমনি পুথির বাড়ি বসাইল গায় |
ক্রোধ করি নিষ্ঠুর বলেন উর্দ্ধ-বায় ||
গোটা দুই অক্ষর পড়াতে যায় দিন |
পড়াবার বেলা হই এহার অধীন ||
বিশাশয় পড়ুয়া থাকে মোর মুখ চায়্যা |
দুই প্রহর বেলা যায় এহার লাগিয়া ||
গোটা চারি অক্ষর অনন্ত বর্ণ কয় |
সদাই পাঠের বেলা জঞ্জাল লাগায় ||
পড়াতে নারিল তোরে যাহ নিজ ঘর |
নহে নবদ্বীপ যাহ কিবা শান্তিপুর ||
বিদ্যানিধি ভট্টাচার্য্য শান্তিপুরে আছে |
ভারতী পড়িতে বেটা চল তার কাছে ||
নহে জউগ্রাম চল কলানিধির ঠাঞি |
তাঁর সম ভট্টাচার্য্য শান্তিপুরে নাঞি ||
বলিতে বলিতে বাক্য পাবকের কণা |
বিটঙ্ক মুখের শোভা বসন্তের চিনা ||
এমন বচন শুনি মনে লাগে ডর |
সূর্য্যের সমান গুরু পরম সুন্দর ||
অলঙ্ঘ্য গুরুর বাক্য লঙ্ঘে কোন জন |
নবদ্বীপে পড়িতে আনন্দ হৈল মন ||
গুরুর বচন শুনি নিল খুঙ্গি পুথি |
মনে হল্য নবদ্বীপ যাব দিবারাতি ||
হেন বেলা জননী পড়িয়া গেল মনে |
পুনর্ব্বার যাত্রা হইল শ্রীরামপুরের গনে ||
আড়ুয়্যা করিল পাছে ডানি দিগে বাসা |
পুরান জাঙ্গালে নাঞী জীবনের আশা ||
ঘুরে ঘুরে বুলি শুধু পলাশের বিলে |
দুটা শঙ্খচিল উড়ে বিষ্ণুপদতলে ||
হেন কালে ভগবান ছলিবারে মন |
মায়া ছলে দুটি ব্যাঘ্র করিল সৃজন ||
.           ******************
.                                                   আত্মকাহিনীর পরের পৃষ্ঠায় . . .
.                                                                এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা